als_Latn dik_Latn sag_Latn
Rama shpërndan 1001 leje legalizimi në Shijak
Kryeministri Edi Rama ka shpërndarë sot 1001 leje legalizimi në Shijak, ndërsa ka premtuar 1 milionë euro investime për rrugën tek katër shkollat dhe sheshin e ri të qytetit.
“Kënaqësi që i japim një shtytje para këtij procesi të filluar para shumë vitesh porqë edhe këtu i mbetur rrugëve, procesi i legalizimit të shtëpive të ndërtuara në zona informalë, që presin të kthehen në pasuri të paluajtshme. Kemi miratuar edhe projektin për sheshin e Shijakut, që do jetë sheshi i bashkisë së re. Projket mjaft i mirë ky që do i japë pamje të re, jo vetëm sheshit por energji të re gjithë kësaj zone. 1 milionë euro investime nga qeveria do jepen në mbështetje të Shijakut, kjo shumë nuk është dhënë as kur keni pasur në qeveri atë që ju vetë e keni mbajtur për burrë të zotin, e kryeministër për gjithë ato vite”, tha Rama.
Sipas kryeministrit fëmijët e Shijakut nuk do kalojnë më në rrugët me gropa për të shkuar në dyert e shkollave. “Ky takim këtu u bë që edhe unë të kaloja tek kjo rruga e tmerrshme e 4 shkollave. Kryetari i Bashkisë na e ka dhënë projektin, do ta financojmë brenda këtij viti që fëmijët e nxënësit të kalojnë në një rrugë normale dhe jo me gropa e shtigje, që ju ka lënë Saliu në 20 vite”.
Hapja e një zyre të posaçme për Shijakun, sipas Ramës ishte e domosdoshme duke parë kërkesat e shumta.
“Zyrë të posaçme për Shijakun duke qenë se ka një numër të konsiderueshëm banorësh që e kishin të vështirë të shërbeheshin siç duheshin nga Drejtoria rajonale në Durrës, Zyra e Shijakut ka filluar punë në 21 nëntor të vitit të shkuar, do trajtojë 3200 vetëdeklarime. Nga mijëra kërkesa për legalizime, qeveria e kaluar legalizoi në 95% hotele e restorante, ndërtesa që nuk duheshin të legalizoheshin janë bërë për interes, ndërkohë që mijëra familje që kanë ndërtuar shtëpinë e tyre janë lënë rrugëve pa marrë përgjigje edhe pse kanë paguar para për legalizimin. Për Shijakun, për gjithë zonën u realizuan vetëm 1% të kërkesave, ndërkohë që sot me punën e bërë nga 21nëntori deri dje ne do dorëzojmë 1001 leje legalizimi. Janë 10 herë më shumë seç ka bërë PD në gjithë karrierën e vetë ne qeverisje”.
als_Latn als_Latn als_Latn als_Latn als_Latn als_Latn